Държавен вестник, бр. 64, 2021 г., стр. 65

БРОЙ  64	
Д Ъ Р Ж А В Е Н  В Е С Т Н И К 	
СТР.  65  
изпълнението на задълженията на подизпълни­
теля да предоставя информация на комисията 
и да съдейства при извършване на проверки. 
Подписвачество
Чл. 71. (1) Когато застрахователен посред­
ник е получил правомощия да записва дейност 
или да урежда застрахователни претенции 
при определени условия от името и за смет­
ка на застрахователя, съответно на преза­
страхователя, то застрахователят, съответно 
презастрахователят, трябва да гарантира, че 
дейността на този посредник се подчинява 
на изискванията за възлагане на дейности на 
доставчици на услуги.
(2) Записване на дейност по смисъла на 
ал. 1 е налице тогава, когато застраховател­
ният посредник има право на самостоятел­
на преценка дали да сключи застраховка в 
рамките на предварително определените му 
лимити и условия. 
(3) Дейността по разпространение на про­
дукти, изразяваща се в свързване, предлагане 
и извършване на подготвителна дейност за 
сключването на застрахователен договор, 
когато застрахователният посредник не из­
вършва самостоятелно преценка на риска, 
не се приема за записване на дейност дори в 
случаите, когато застрахователният посредник 
подписва застрахователния договор от името 
на застрахователя, съответно на презастрахо­
вателя, при условие че това се извършва въз 
основа на негови изрични инструкции или се 
практикува по стандартизирани застрахова­
телни продукти. 
Прехвърляне на функции или дейности в 
рамките на група
Чл. 72. (1) Ако критични или важни функ­
ции или дейности са прехвърлени на доставчи­
ци на услуги в рамките на групата, застрахо­
вателят, съответно презастрахователят, който 
е участващо предприятие, застрахователният 
холдинг или финансовият холдинг със смесена 
дейност, документира кои функции към кое 
юридическо лице се отнасят и гарантира, 
че осъществяването на ключовите функции 
на равнище застраховател, съответно пре­
застраховател, не е влошено в резултат на 
прехвърлянето.
(2) Когато доставчикът на услуги е юриди­
ческо лице от същата група като предприя­
тието възложител, проверката на доставчика 
на услуги може да бъде по-малко подробна, 
при условие че, от една страна, управителният 
орган на застрахователя, съответно на пре­
застрахователя, познава по-добре доставчика 
на услуги, а от друга страна, има достатъчен 
контрол върху него или може да повлияе 
върху неговите действия. 
(3) При прехвърляне на критични или важни 
функции или дейности на доставчици на услуги 
в рамките на групата застрахователят, съот­
ветно презастрахователят, сключва писмено 
споразумение, в което да се определят задъл­
женията и отговорностите на двете страни. 
(4) Прехвърлянето на критични или важни 
функции или дейности на друго предприятие 
от групата не освобождава застрахователя, съ­
ответно презастрахователя, от отговорността 
за тяхното извършване и за управление на 
договора за прехвърляне на дейност, вклю­
чително посредством подходящи планове за 
действие в извънредни ситуации. 
Политика за прехвърляне на функции или дей­
ности на доставчици на услуги
Чл. 73. (1) В политиката по чл. 77, ал. 1, 
т. 3, буква „д“ от Кодекса за застраховането 
застрахователят, съответно презастраховате­
лят, трябва да определи подхода и процесите 
си за възлагане на дейности на доставчици 
на услуги, в това число:
1. критериите за определяне на прехвър­
ляната функция или дейност по смисъла на 
чл. 110 от Кодекса за застраховането;
2. процеса за определяне дали дадена 
функция или дейност е критична или важна;
3. процеса и критериите за подбор на 
доставчик на услуги с подходящо качество;
4. ред и честота за оценяване на изпълне­
нието на доставчика на услуги;
5. уговорките, които трябва да бъдат вклю­
чени в писмения договор за възлагане с 
доставчика на услуги, като по отношение на 
застрахователите с право на достъп до един­
ния пазар на Европейския съюз се вземат 
предвид изискванията, изложени в Делегиран 
регламент (ЕС) 2015/35;
6. изискванията към плановете за извърш­
ване на дейността при извънредни ситуации, 
включително планове за изход от извънредни 
ситуации с ограничаване до минимум на 
неблагоприятните последици (наричани по-
нататък „стратегии за изход“) във връзка с 
възложени на доставчици на услуги критични 
или важни функции или дейности.
(2) За целите на подбора на доставчик на 
услуги по ал. 1, т. 3 застрахователят, съответно 
презастрахователят, определя в политиката 
реда за извършване на проверка преди взе­
мане на решение за сключване на договор 
за възлагане на доставчик на услуги. Въпро­
сите, които подлежат на преценка, включват 
финансовите и техническите възможности 
на доставчика на услуги, капацитета му да 
извършва функцията или дейността, предмет 
на възлагането, неговата система за контрол, 
всеки конфликт на интереси, включително 
между доставчик на услуги и застрахователя, 
съответно презастрахователя, или договоре­
ности с конкуренти, както и очакваното изме­
нение на оперативния риск за застрахователя, 
съответно за презастрахователя, вследствие на 
прехвърлянето на функцията или дейността.